als_Latn dik_Latn sag_Latn
Lulishtja "Demi" ishte e hapur të martën për myshterinj dhe aty nuk shërbente pronari i saj A. Dibrani. Ai ndodhet i mbyllur nga organet e rendit, ngaqë një ditë më parë ka sulmuar kryetarin e Komunës së Mitrovicës, Agim Bahtiri.
Nëna e këtij 25-vjeçari, Naxhija, ka folur për motivin e mundshëm që e ka prodhuar këtë zhvillim. Ajo ka treguar se familja gjatë gjithë pasluftës i kishte qëndruar besnike PDK-së së Hashim Thaçit dhe se vetëm në prag të zgjedhjeve të fundit për kryetar komunash njëri nga tre djemtë - ai që e ka sulmuar Bahtirin - kishte "devijuar". Kishte ndërruar parti dhe aktivitetin në fushatë e kishte dokumentuar në shumë fotografi, shkruan gazeta Koha Ditore.
"U mashtrua me shokë kur dëgjoi për këtë Agim Bahtirin. E ka dashtë shumë. Agimi i ka premtuar se do t'i gjejë punë dhe do t'ia japë një serrë. Veç i ka thanë se duhet me gjetur sa ma shumë votues për të fituar", ka treguar Naxhija, që të martën pasdite ndodhej në lulishte.
"Djali shumë ka harxhuar. Me telefon të vetin ka thirrur njerëz, ka thirrur shokë në darka, për kafe, veç puna që me mbledhë sa ma shumë vota. Shumë e dinë se sa djali ka gjetë njerëz për me votu. Edhe Agimi e di mirë sa i ka ndihmuar...", shprehet ajo.
als_Latn als_Latn als_Latn als_Latn